CELEX: E2009P0006
Language: et
Date: 2009-05-14 00:00:00
Title: Magasin- og Ukepresseforeningeni 14. mai 2009 . aasta hagi EFTA järelevalveameti vastu (Kohtuasi E-6/09)

2.7.2009   
            
            
               ET
            
            
               Euroopa Liidu Teataja
            
            
               C 150/13
            
         Magasin- og Ukepresseforeningeni 14. mai 2009. aasta hagi EFTA järelevalveameti vastu
   (Kohtuasi E-6/09)
   2009/C 150/14
   Magasin- og Ukepresseforeningen, mida esindasid Jan Magne Juuhl-Langseth ja Peter Dyrberg advokaadibüroost Schjødt (aadress Dronning Mauds gt 11, Oslo, NORRA), esitas 14. mail 2009 EFTA kohtule hagi EFTA järelevalveameti vastu.
   Hageja taotleb, et kohus:
   
               1.
            
            
               tuvastaks, et EFTA järelevalveamet on olnud tegevusetu, kuna ta ei ole menetlenud talle 2006. aasta augustis esitatud kaebust, milles käsitleti riigiabi andmist ajalehtedele,
               ning
            
         
               2.
            
            
               mõistaks EFTA järelevalveametilt välja menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Hageja on Norra ajakirjade liit.
            
         
               —
            
            
               Hageja väidab, et hoolimata oma ülesannetest ei ole EFTA järelevalveamet mõistliku aja jooksul võtnud kaebuse suhtes seisukohta.
            
         
               —
            
            
               Järelevalve- ja kohtulepingu artiklis 37 on sätestatud, et
               
                  „kui EFTA järelevalveamet on tegevusetu ja rikub sellega käesolevat lepingut või EMP lepingut, võib EFTA riik esitada EFTA kohtule hagi lepingu rikkumise tuvastamiseks.
                  Hagi võib esitada ainult juhul, kui eelnevalt on EFTA järelevalveametit kutsutud üles toimingut tegema. Kui EFTA järelevalveamet ei ole kahe kuu jooksul pärast taotluse saamist seisukohta võtnud, võib hagi esitada järgneva kahe kuu jooksul.
                  Iga füüsiline või juriidiline isik võib eelnevates lõikudes esitatud tingimuste kohaselt kaevata EFTA kohtule, et EFTA järelevalveamet ei ole talle otsust edastanud”.